Lav et referat af nedenstående tekst:

Tekst:
Den unikke natur ved Rubjerg Knude har altid tiltrukket sig stor opmærksomhed. I øjeblikket kigger særligt mange mennesker forbi for at få et sidste kig på det store fyr, inden området d. 14. august bliver spærret af, da fyret skal flyttes. - Det virker som en magnet på folk at skulle op og genopleve det. Jeg tror, at det er fordi, at man kan følge den her evigt udviklende historie. Så det forstår jeg udmærket godt, fortæller naturvejleder ved Vendsyssel Historiske Museum, Jacob Kofoed, til TV2 Nord. Han viste tirsdag 40 besøgende rundt i området. En af de besøgende er Karin Sloth Olesen fra Kolding, der sammen med sin familie har haft tradition for at komme ved Rubjerg Knude. - Vi er kommet her igennem rigtig mange år og synes, at det er fascinerende at følge naturens kræfter her, så vi sætter stor pris på at komme her, siger hun. Det 23 meter høje fyr skal flyttes 80 meter ind i landet. Selve flytningen sker først i oktober. Forarbejdet varer hele 11 uger. - Der er jo altid en risiko ved flytningen af fyret, og så har vi heldigvis klinten tilbage, som er det mest spektakulære i min optik, slutter Jacob Kofoed.

Referat:
Et af Nordjyllands mest kendte vartegn får i disse dage endnu mere opmærksomhed end normalt.